Επίδραση καδμίου, ψευδαργύρου και της ουσίας N-acetyl-L-cysteine (NAC) στο ισχιακό νεύρο του αρουραίου και του βατράχου Rana ridibunda
Creators: name: Μόσχου, Μαγδαληνή Τριαντάφυλλου
Publisher: name: Aristotle University of Thessaloniki
Year: 2007
Subjects: Κάδμιο
Ψευδάργυρος
N-acetyl-L-cysteine (NAC)
EC50 (Effective Concetration 50%)
NOEC (No observed effect concentration)
IT50 (Inhibition Time 50%)
Cadmium
Zinc

description: Η παρούσα διπλωματική εργασία πραγματοποιήθηκε για να διερευνήσει την τοξικότητα των βαρέων μετάλλων και συγκεκριμένα του καδμίου και του ψευδαργύρου καθώς και να συγκρίνει την επίδραση των τελευταίων στο ισχιακό νεύρο του αρουραίου και του βατράχου. Ακόμη, έγινε διερεύνηση του ρόλου του περινευρίου, μέσω της σύγκρισης της τοξικότητας των βαρέων μετάλλων σε νεύρα με και χωρίς περινεύριο. Επίσης, έγινε προσπάθεια να βρεθεί η αιτία της νευροτοξικότητας του καδμίου προσθέτοντας στα νεύρα εκτός από κάδμιο και N-acetyl-L-cysteine (NAC), μια ουσία που εξουδετερώνει τις ελεύθερες ρίζες οξυγόνου. Υπολογίστηκαν οι τιμές του IT50 (inhibition time 50%) για τις διάφορες συγκεντρώσεις καδμίου και ψευδαργύρου καθώς και του NAC, αφού όπως διαπιστώθηκε η ουσία αυτή παρουσίαζε μια εν μέρει αναστρέψιμη νευροτοξικότητα σε ορισμένες συγκεντρώσεις. Ακόμη, υπολογίστηκαν και οι τιμές NOEC (no observed effect concentration) και EC50 (effective concentration 50%) για το κάδμιο και τον ψευδάργυρο. Συγκεκριμένα οι τιμές NOEC και EC50 για το κάδμιο και για τα νεύρα αρουραίων χωρίς περινεύριο ήταν 50 μΜ και 254.28 μΜ αντίστοιχα, ενώ για τα νεύρα με περινεύριο υπολογίστηκαν στα 100 μΜ και 878.15 μΜ αντίστοιχα. Η τιμή NOEC και η EC50 για τον ψευδάργυρο για τα νεύρα χωρίς περινεύριο ήταν τα 50 μΜ και τα 314.3 μΜ αντίστοιχα, ενώ για τα νεύρα με περινεύριο η τιμή NOEC υπολογίστηκε στα 500 μΜ. Το 1 mM ήταν η τιμή NOEC για την ουσία NAC ενώ τα 3 mM ήταν η τιμή της EC50.Η τοξικότητα του καδμίου και του ψευδαργύρου συγκρίθηκε με την τοξικότητα που αυτά παρουσίαζαν σε άλλες in vitro μελέτες. Το συμπέρασμα ήταν ότι οι επιδράσεις των δύο μετάλλων ποικίλουν ανάλογα με το κάθε σύστημα κυττάρων. Επίσης, από τη σύγκριση της τοξικότητας των δύο μετάλλων βρέθηκε ότι τα αποτελέσματά τους στο ισχιακό νεύρο του αρουραίου και του βατράχου είναι παρόμοια και δεν παρουσιάζουν στατιστικά σημαντικές διαφορές. Τέλος, από τη μελέτη της τοξικότητας των μετάλλων σε νεύρα χωρίς περινεύριο προέκυψε το συμπέρασμα ότι το περινεύριο πιθανόν να παίζει νευροπροστατευτικό ρόλο, σύμφωνα με τις τιμές NOEC και EC50 που υπολογίστηκαν.Όσον αφορά την ουσία NAC παρατηρήθηκε ότι ενώ αυτή παρουσίαζε μια εν μέρει αναστρέψιμη νευροτοξικότητα στα ισχιακά νεύρα των αρουραίων, εν τούτοις ήταν νευροπροστατευτική σε συγκέντρωση 1 mM όταν προστίθετο μαζί με κάδμιο τοξικής συγκέντρωσης. Ακόμη, το NAC είναι πιθανόν να έχει μια επίδραση στην ταχύτητα αγωγής σήματος των νευρικών ινών, καθώς επηρεάζει τη διάρκεια του σύνθετου δυναμικού δράσης.
description: The effects of cadmium and zinc vary, depending on each cell system. Moreover the effects of the tub metals on sciatic nerve of the rat and the frog are not statistically different. Furthermore, this study concluded that the perineurium of the sciatic nerve probably has a neuroprotective role, according to the values of NOEC and EC50 that were calculated. Regarding the substance NAC, which is a free-radcal scavenger, it was shawn that despite the fact that this substance had a partly reversible neurotoxic effect on sciatic nerve of the rats, it was neuroprotective at a concentration of 1mM, when the nerves were incubated with NAC and cadmium of toxic concentration simultaneously. Moreover, NAC probably affects the conduction velocity of sciatic nerves